**АКЦИОНИ ПЛАН НАЦИОНАЛНОГ КООРДИНАЦИОНОГ ТЕЛА ЗА ОЛАКШАЊЕ ТРГОВИНЕ ЗА 2020. и 2021. ГОДИНУ**

**I – СТРУЧНА РАДНА ГРУПА ЗА ПОЉОПРИВРЕДУ, САНИТАРНЕ И ФИТОСАНИТАРНЕ МЕРЕ**

**Председавајући: Миланка Давидовић,** начелник Одељења, Министарство пољопривреде, шумарства и водопривреде

Стручна радна група за пољопривреду, санитарне и фитосанитарне мере разматра питања и предлаже иницијативе које доприносе промовисању и олакшавању спољнотрговинске размене пољопривредним и прехрамбеним производима. У питањима и иницијативама које разматра и предлаже, стручна радна група стара се да се ветеринарске, санитарне и фитосанитарне мере у вези са спољнотрговинском разменом пољопривредним и прехрамбеним производима доносе и примењују на начин који није оптерећујући за привреду више него што је то потребно у циљу обезбеђења одговарајуће заштите живота и здравља људи, биљака и животиња.

| **Редни број** | **Планирана активност** | **Мере за спровођење активности** | **Надлежне институције** | **Показатељ резултата** |
| --- | --- | --- | --- | --- |
|  | Скраћење времена трајања увозних процедура за пољопривредне и прехрамбене производе | * Омогућити електронско подношење захтева за контролу робе и пратеће документације ради унапређења анализе ризика приликом увоза * Приликом узорковања робе у поступку увоза, омогућити случајан избор овлашћених лабораторија које могу да изврше анализе за све захтеване параметре и географски су ближе, како би се скратило време за добијање резултата анализа * Обезбедити ефикасну електронску комуникацију лабораторија и надлежних инспекција код узорковања робе и достављања резултата анализа * Објавити ажурне спискове овлашћених лабораторија према врстама акредитованих анализа које спроводе на интернет страници министарства задуженог за послове пољопривреде, односно здравства * Успоставити ефикасан механизам надзора и контроле над овлашћеним лабораторијама уз могућност одузимања овлашћења за несавесно поступање * Прихватање резултата испитивања робе из акредитованих лабораторија ЕУ и/или из земаља са којима су потписани споразуми који, између осталог, регулишу прихватање резултата лабораторијских испитивања; доступност листе ових лабораторија са акредитованим методама на интернет страници министарства надлежног за послове пољопривреде, односно здравства | Министарство пољопривреде, шумарства и водопривреде - Управа за ветерину и Управа за заштиту биља, Министарство здравља, овлашћене акредитоване лабораторије | Оцена постигнутог напретка Србије на бази Извештаја Европске комисије и осталих релевантних међународних организација  *Оnlinе* модули за електронско подношење захтева за контролу и размену резултата анализа са лабораторијама  Број потписаних и примењених споразума о признавању резултата лабораторијских испитивања  *Online* доступност листе лабораторија и акредитованих метода |
|  | Успостављање ефикасног система анализе ризика приликом контроле робе од стране свих инспекцијских служби како би се смањиле баријере и олакшао увоз и извоз | * Израда и примена модела за анализу ризика приликом увоза робе заснована на европској пракси (узимајући у обзир ризик субјекта у погледу усаглашености робе са прописаним захтевима, добре пословне праксе и развијених интерних контрола квалитета) * Извршити анализу постојећих прописа и уколико је могуће утврдити мере и активности које би омогућиле примену анализе ризика и приликом контроле пољопривредно прехрамбених производа на ГМО и радиоактивност. * Израда и спровођење планова службених контрола заснованих на анализи ризика * Израда интерних инструкција за поступање инспектора * Процена расположивих опција за увођење *IТ* алата за анализу и управљање ризицима приликом спровођења контроле робе на граници и развој тих алата * Обука инспектора за коришћење алата за анализу ризика и спровођење планова службених контрола заснованих на анализи ризика | Министарство пољопривреде, шумарства и водопривреде - Управа за ветерину и Управа за заштиту биља, Министарство здравља,  Министарство државне управе и локалне самоуправе (*е*–инспектор), Канцеларија за информационе технологије и електронску управу | Оцена постигнутог напретка Србије на бази Извештаја Европске комисије и осталих релевантних међународних организација  Одобрени планови службених контрола засновани на процени ризика  Број одржаних обука на тему анализе ризика и број присутних учесника на обукама  Извештај о примени е-инспектора |
|  | Смањење обима обавезне документације и формалности у поступцима увоза, извоза и транзита | * Проширити листу производа за које се не захтева обавезно решење о испуњености ветеринарско-санитарних услова за увоз и транзит, или у потпуности укинути ова решења. * Извршити анализу постојећих прописа и уколико је могуће ускладити тренутну праксу са важећим прописима на начин да се обавезно решење о испуњености ветеринарско-санитарних услова за увоз и транзит не захтева за узорке производа * Унапредити примену међународних споразума који утичу на промет пољопривредно-прехрамбених производа | Министарство пољопривреде, шумарства и водопривреде - Управа за ветерину и Управа за заштиту биља | Измене релевантних прописа и/или интерних инструкција за поступање (Закон о ветеринарству и/или Правилник о условима за пошиљке за које није потребно решење за увоз и транзит) |
|  | Спровођење програма усаглашавања и међусобног признавања докумената, и осталих иницијатива за олакшање трговине за пољопривредне и прехрамбене производе, предвиђених Додатним протоколом 5 Споразума ЦЕФТА 2006 | * Учешће у раду надлежних тела ЦЕФТА у циљу постизања договора у вези са усаглашавањем и признавањем међусобних докумената у трговини пољопривредним и прехрамбеним производима * Спровођење активности на олакшању трговине воћем и поврћем у оквиру Споразума ЦЕФТА 2006 | Министарство пољопривреде, шумарства и водопривреде - Управа за ветерину и Управа за заштиту биља, Министарство здравља | Позитивна оцена ЦЕФТА Подкомитета за олакшавање трговине  Раст трговине у региону |